cyanic-selkie/wikianc huggingface dataset:
সাংখ্যিক বিশ্লেষণ
প্রাচীনতম গাণিতিক প্রতিলিপির মধ্যে একটি হল ইয়েল ব্যবিলনিও সঙ্কলন, যেখানে ২ এর বর্গমূল এর ষষঠিক সাংখ্যিক আসন্ন মান দেওয়া আছে, যা একক বর্গখেত্রের কর্ণের দৈরঘ্য। ত্রিভুজ এর বাহুর দৈরঘ্য পরিমাপ করার জন্য ইহা অত্যন্ত গুরুত্বপূর্ণ বিষয় যেমন গুরুত্বপূর্ণ জ্যোতির্বিদ্যা, ছুতোরের কাজে এবং নির্মাণবিদ্যাতে।
ব্যবহারিক গাণিতিক গননার চিরন্তন ঐতিহ্যকে বহন করে চলেছে সাংখ্যিক বিশ্লেষণ। ২ এর বর্গমূল এর ব্যবিলনিও আসন্ন মান এর মতোই আধুনিক সাংখ্যিক বিশ্লেষণ সম্পুরন রুপে সঠিক উত্তর দিতে পারে না কারণ সাধারনত সম্পুরন সঠিক উত্তর বের করা প্রায় অসম্ভব। সাংখ্যিক বিশ্লেষণ ব্যবহার করে আমরা আসন্ন উত্তর পেতে পারি যেখানে ত্রুটির পরিমান নগন্য।
আধুনিক কম্পিউটার আবিষ্কারের পূর্বে সাংখ্যিক পদ্ধতি গুলি প্রায়ই হাতে করা চিত্রিত ছক এর ওপর নির্ভরশীল ছিল। যেহেতু বিংশ শতকের মাঝামাঝি তে কম্পিউটার সয়ংক্রিয় ভাবে অপেক্ষক গণনা করতে শেখে। সেই সমস্ত প্রক্রিয়া গুলি সফটওয়্যার পরিভাষার মাধ্যমে অভেদ সমীকরণ সমাধানের জন্য ব্যাবহ্রিত হয়।
সাধারণ ভূমিকা
সাংখ্যিক বিশ্লেষণ এর লক্ষ হল কঠিন সমস্যার আসন্ন উত্তর দেওয়ার পদ্ধতির বিশ্লেষণ এবং নকশা করা। বিভিন্ন ধরনের পদ্ধতি গুলির মধ্যে উল্লেখযোগ্য হল
ইতিহাস
কম্পিউটার আবিষ্কারের বহু শতাব্দি পূর্বেই সাংখ্যিক বিশ্লেষণ এর ব্যবহার ছিল। রৈখিক প্রক্ষেপীকরণ ২০০০ বছর পূর্বেই ব্যবহার করা হত। অতীতের বিখ্যাত গাণিতিকরা সাংখ্যিক বিশ্লেষণের ওপর অনেক কাজ করে গেছেন। উদাহারনসরূপ নিউটনের পদ্ধতি, লাগরানজ্ঞের প্রক্ষেপীকরণ বহুপদী, গাউসীয় বিভাজন, ইউলার পদ্ধতির কথা বলা যেতে পারে।
হাতে গণনার জন্য প্রচুর সুত্র ও তথ্য সারণি সংবলিত বই প্রকাশিত হয়েছিল। সেই সমস্ত তথ্য সারণি থেকে কিছু কিছু অপেক্ষকের ১৬ দশমিক স্থান পর্যন্ত আসন্ন মান নিরনয় করা যেত। এই ক্ষেত্রের কাজগুলি NIST প্রকাশিত Abramowitz এবং Stegun সম্পাদিত ১০০০ পৃষ্ঠারও বেশি একটি বইয়ে লিপিবদ্ধ হয় যেখানে প্রচলিত সূত্র এবং কার্যাবলী এবং অপেক্ষকের মান রয়েছে। যখন একটি কম্পিউটার পাওয়া যায় তখন অপেক্ষকের মান আর দরকার পড়ে না, কিন্তু বৃহৎ সুত্র তালিকা এখনও খুব সুবিধাজনক হতে পারে।
এছাড়াও যান্ত্রিক ক্যালকুলেটর হাতে গুনতির জন্য একটি হাতিয়ার হিসাবে উন্নত ছিল। এই সমস্ত ক্যালকুলেটর গুলিই ১৯৪০ সালে ইলেকট্রনিক কম্পিউটারে রূপান্তরিত হয় এবং পরে দেখা যায় যে এই কম্পিউটারগুলি প্রশাসনিক কাজের জন্য দরকারী হয়ে পড়ে। কিন্তু কম্পিউটার আবিষ্কার সাংখ্যিক বিশ্লেষণ ক্ষেত্রকে প্রভাবিত করে কারণ এখন বড় এবং আরো জটিল গণনার কাজ করা যেতে পারে।
সরাসরি এবং পুনরাবৃত্ত পদ্ধতি
সরাসরি পদ্ধতিতে সমস্যার সমাধানের সসীম সংখ্যক ধাপ থাকে। এই পদ্ধতিতে সুনির্দিষ্ট উত্তর পাওয়া যায় যদি তারা অসীম স্পষ্টতা গাণিতিক মধ্যে সঞ্চালিত হয়। উদাহরণ স্বরূপ গাউসিয় বিভাজন, রৈখিক সমীকরণের সমাধানের জন্য QR উৎপাদকে বিশ্লেষণ পদ্ধতি, এবং রৈখিক প্রোগ্রামিং এর সিমপ্লেক্স পদ্ধতির কথা বলা যেতে পারে। বাস্তবে, সসীম স্পষ্টতা ব্যবহৃত হয় এবং এর ফলে প্রকৃত সমাধান এর একটি আসন্ন মান পাওয়া যায়।
সাংখ্যিক বিশ্লেষণে পুনরাবৃত্ত পদ্ধতি সরাসরি পদ্ধতির চেয়ে বেশি প্রচলিত। কিছু পদ্ধতি নীতিগতভাবে সরাসরি হয় কিন্তু সাধারণত ব্যবহার করা হয় যেন তারা ছিল না, উদাঃ GMRES এবং অনুবন্ধী গ্রেডিয়েন্ট পদ্ধতি। এই সমস্ত পদ্ধতির জন্য সঠিক সমাধান পেতে প্রয়োজনীয় ধাপের সংখ্যা এত বড় যে, একটি আসন্ন মান গৃহীত হয় যেমন একটি পুনরাবৃত্ত পদ্ধতির জন্য হয়ে থাকে।
বিচ্ছিন্নকরণ
মাঝে মাঝে সন্তত সমস্যাকে একটি বিচ্ছিন্ন সমস্যা (যার সমাধান সন্তত সমস্যার তুলনায় আনুমানিক পরিচিত) দ্বারা প্রতিস্থাপিত করা হয়, এই প্রক্রিয়াকেই বিচ্ছিন্নকরণ বলা হয়। উদাহরণস্বরূপ, ডিফারেনশিয়াল সমীকরণের সমাধান একটি অপেক্ষক। এই সমস্ত অপেক্ষকগুলি সসীম তথ্য দ্বারা সুসংগত উদাহরণস্বরূপ ডোমেইন এর সসীম বিন্দুতে অপেক্ষকের মান, যদিও এই ডোমেইন সন্তত হয়।
চূড়ামণি মাহাতো
চূড়ামণি মাহাতো হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে গোপীবল্লভপুর বিধানসভা কেন্দ্রের বিধায়ক হিসেবে দায়িত্ব পালন করছেন।
বিউটি অ্যান্ড দ্য বিস্ট (২০১৭-এর চলচ্চিত্র)
বিউটি অ্যান্ড দ্য বিস্ট ২০১৭ সালে মুক্তিপ্রাপ্ত মার্কিন অ্যানিমেশন সঙ্গীতধর্মী রোম্যান্টিক নাট্য চলচ্চিত্র। ওয়াল্ট ডিজনি পিকচার্সের ব্যানারে নির্মিত চলচ্চিত্র পরিচালনা করেছেন বিল কনডন। জঁ-মারি লেপ্রিন্স দে বিউমন্ত রচিত ১৮শ শতাব্দীর একই নামের ফরাসি রূপকথার গল্প ও ১৯৯১ সালের একই নামের অ্যানিমেশন চলচ্চিত্র অবলম্বনে ছবিটির চিত্রনাট্য লিখেছেন স্টিভেন চ্‌বক্সি ও ইভান স্পিলিওটোপোলস। এতে প্রধান চরিত্রসমূহে অভিনয় করেছেন এমা ওয়াটসন, ড্যান স্টিভেনস, লুক ইভান্স, কেভিন ক্লিন, জশ গাড, এমা থম্পসন।
ছবিটির মূল চিত্রগ্রহণ শুরু হয় ইংল্যান্ডের সারের শেপার্টন স্টুডিওজে ১৮ মে, ২০১৫ এবং শেষ হয় ২১ আগস্ট, ২০১৫। ছবিটির উদ্বোধনী প্রদর্শনী হয় লন্ডনের স্পেন্সার হাউজে ২৩ ফেব্রুয়ারি, ২০১৭ এবং যুক্তরাষ্ট্রে ১৭ মার্চ, ২০১৭ ডলবি সিনেমার পাশাপাশি ডিজনি ডিজিটাল থ্রিডি, আইম্যাক্স ও আইম্যাক্স থ্রিডি ফরম্যাটে মুক্তি দেওয়া হয়। ছবিটি সমালোচক ও দর্শকের ইতিবাচক সমালোচনা লাভ করে এবং বিশ্বব্যাপী $১.১ বিলিয়ন আয় করে।
মুক্তি
২০১৫ সালের ১৬ মার্চ ডিজনি ঘোষণা দেয় বিউটি অ্যান্ড দ্য বিস্ট ছবিটি ২০১৭ সালের ১৭ মার্চ মুক্তি দেওয়া হবে। ২০১৫ সালের আগস্টে তিনদিন ব্যাপী ছবিটির প্রথম অফিসিয়াল প্রদর্শনী অনুষ্ঠিত হয়। ছবিটির উদ্বোধনী প্রদর্শনী হয় লন্ডনের স্পেন্সার হাউজে ২৩ ফেব্রুয়ারি, ২০১৭ এবং যুক্তরাষ্ট্রে ১৭ মার্চ, ২০১৭ ডলবি সিনেমার পাশাপাশি ডিজনি ডিজিটাল থ্রিডি, আইম্যাক্স ও আইম্যাক্স থ্রিডি ফরম্যাটে মুক্তি দেওয়া হয়।
পুরস্কার ও মনোনয়ন
= কাহিনি = বিউটি অ্যান্ড দ্য বিস্ট ২০০৯ এ একদেশের রাজা সম্পত্তির লোভে তার ভাই কে মেরে ফেলে। এরপর এক ডাইনি তার সাথে সম্পর্কে লিপ্ত হয় এরপর বিস্ট ডাইনি কে মেরে ফেলে। রাজা ভীষণ ভয়ংকর জন্তু দিয়ে বিস্ট কে মারতে গেলে বিস্ট ঐ জন্তু কে পাথর বানানোর ক্রিম মাখানো তীর দিয়ে হত্যা করে ও রাজা তাকে আক্রমণ করতে গেলে সে সেই তীর রাজার বুকেও ফুটিয়ে দেয় ও পাথরে পরিণত হয়ে রাজা মারা যান। এরপর বেলে ও বিস্ট মিলিত হয়।
আশ-শামায়াতেন জেলা
আশ শামায়াতেন জেলা (مديرية الشمايتين ) হলো, ইয়েমেনের তাইজ গভর্নরেটের একটি জেলা। ২০০৩ সালের শুমারি হিসাবে এ জেলার জনসংখ্যা ২৬৭৯০ জন।
নোলা
থাম্ব|[[সোফি দ্যা জিরাফ, মার্কিন যুক্তরাষ্ট্রে একটি জনপ্রিয় নোলা]]
শিশুদের দন্তোদগমের বা প্রথম দাঁত উঠবার সময় কামড়ানোর জন্য কাষ্ঠনির্মিত বা কাঠের দ্বারা তৈরি দন্ড। তবে পূর্বে কাঠের দ্বারা তৈরি হলেও বর্তমানে উন্নতমানের প্লাস্টিক এবং রাবারের দ্বারা তৈরি নোলাও কিনতে পাওয়া যায়।
ঝুঁকি
ঝুঁকিপূর্ণ পণ্য দেয়ার ফলে শিশুদের যে সকল সমস্যা দেখা দিতে পারে তাদের মধ্যে উল্ল্যেখযোগ্য: ইউরোপিয়ান কমিশনের বিজ্ঞানভিত্তিক কমিটি প্লাস্টিকের পণ্য হতে নরম করবার জন্য ব্যবহৃত phthalate softeners নামক বিষাক্ত পণ্য যা শিশুদের জন্য তৈরি করা খেলনা এবং নোলাতে ব্যবহৃত হত তা নিষিদ্ধ করেছে।
রাজস্থানি ভাষা
রাজস্থানি ভাষা (राजस्थानी) হল একটি মধ্য ইন্দো-আর্য ভাষা, যা মূলত রাজস্থান রাজ্যে এবং হরিয়ানা, পাঞ্জাব, গুজরাত এবং মধ্য প্রদেশের নিকটবর্তী অঞ্চলে প্রচলিত। পাকিস্তানের সিন্ধু এবং পাঞ্জাব প্রদেশেও রাজস্থানিভাষী বর্তমান। রাজস্থানি ভাষা পার্শ্ববর্তী হিন্দি ভাষা থেকে স্বতন্ত্র বলে বহু ভাষাবিদদের মত, যদিও কিছু ভাষাগত সমতা (যা বাংলা ও অসমীয়ার মধ্যকার চেয়েও অনেক কম) কারণে এটি হিন্দি একটি উপভাষা বলে অভিহিত করা হয়ে।এবং দেবনাগরীতে লিখিত বিভিন্ন ভাষার মতো (ভোজপুরি, ছত্তিশগড়ি) রাজস্থানিকেও রাজনৈতিক পৃষ্ঠপোষকতায় আগ্রাসনের শিকার হতে হয়েছে।
রাজস্থানী ভাষা ইন্দো-ইউরোপীয় ভাষা গোষ্ঠীর পশ্চিম ইন্দো-আর্য ভাষা পরিবারের অন্তর্গত। এর বিবর্তনগত উৎপত্তি শৌরসেনী প্রাকৃত থেকে অনুমান করা হয়। শৌরসেনী প্রাকৃত থেকে পশ্চিম দিকে বিস্তৃত গুর্জরী অপভ্রংশ হয়ে আনুমানিক ১০৫০ সালে মরু-গুর্জর প্রভেদের উৎপত্তি। ১৪৫০ সালের পর থেকে গুর্জর এবং মরু-গুর্জরের পার্থক্য প্রকট হতে শুরু করে। এই মরু-গুর্জর থেকে মরু ভাষা বা রাজস্থানী ভাষা বা ডিঙ্গাল বিকশিত হয়।
লিখন পদ্ধতি
ভারতে, রাজস্থানী ভাষা দেবনাগরী লিপিতে লিখিত হয়, এটি একটি আবুজিদা যা বাম থেকে ডানদিকে লেখা হয়। এর আগে, মহাজনী লিপি বা মুরিয়া লিপিতে রাজস্থানী ভাষা লেখা হত। পাকিস্তানে, রাজস্থানী একটি ছোট ভাষা বলে বিবেচিত হয়, এবং বৈচিত্র্যময় সিন্ধি লিপি রাজস্থানী উপভাষাগুলো লিখতে ব্যবহৃত হয়।
রাধাকান্ত মাইতি
রাধাকান্ত মাইতি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় ডেবরা বিধানসভা কেন্দ্রের বিধায়ক হিসেবে দায়িত্ব পালন করেছেন।
আব্দুর রহমান (ফরিদপুরের রাজনীতিবিদ)
মো: আব্দুর রহমান (জন্ম: ১ জানুয়ারি ১৯৫৪) বাংলাদেশের রাজনীতিবিদ যিনি ফরিদপুর-১ আসনের সংসদ সদস্য ছিলেন।
জন্ম ও শিক্ষাজীবন
মো: আব্দুর রহমানের জন্ম ১ জানুয়ারি ১৯৫৪ সালে পৈতৃক বাড়ি ফরিদপুর জেলার মধুখালী উপজেলার কামালদিয়া গ্রামে। তিনি স্নাতকোত্তর ও আইন বিষয়ে স্নাতক ডিগ্রি অর্জন করেছেন।
কর্মজীবন
আব্দুর রহমানে পেশার ব্যবসায়ী।
রাজনৈতিক জীবন
আব্দুর রহমান ২০০৮ সালের নবম ও ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ফরিদপুর-১ আসন থেকে সংসদ সদস্য নির্বাচিত হয়ে ছিলেন।
লক্ষণপুর ইউনিয়ন, মনোহরগঞ্জ
লক্ষণপুর বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন। আনুমানিক ১৯৪৩ সালে প্রথম সদর মহকুমার অধীনে লক্ষনপুর ইউনিয়ন গঠিত হয়। বর্তমান মনোহরগঞ্জও ছিল লক্ষণপুর ইউনিয়নের অন্তর্ভূক্ত। সে সময়ে ইউনিয়ন এর চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। পরবর্তীতে লক্ষণপুর ইউনিয়নকে ভেঙে অনেকগুলো ইউনিয়ন গঠিত হয়। এবং সর্বশেষ ১৯৮৫ সালে লক্ষণপুর ইউনিয়নকে ভেঙে ডাকাতিয়া খালের উত্তর-পূর্ব পাড়ের অংশকে লক্ষণপুর ও দক্ষিণ-পশ্চিম পাড়ের অংশকে নিয়ে সরসপুর ইউনিয়ন গঠন করা হয়।
আয়তন
লক্ষণপুর ইউনিয়নের আয়তন ১৫,২৯ বর্গ কিলোমিটার মিটার বা ৫৯০ বর্গমাইল (প্রায় ৩৭৭৮২৪.১ একর)। মৌজার মৌজার সংখ্যা ১১টি এবং গ্রামের সংখ্যা ১৩টি।
জনসংখ্যা
মোট জনসংখ্যা ১৭৬৮২জন। এর মধ্যে ৮০২৪ জন পুরুষ ও ৯৬৫৮ জন নারী।
অবস্থান ও সীমানা
মনোহরগঞ্জ উপজেলার মধ্যাংশে লক্ষণপুর ইউনিয়নের অবস্থান। এ ইউনিয়নের পশ্চিমে বাইশগাঁও ইউনিয়ন, উত্তরে খিলা ইউনিয়ন, পূর্বে উত্তর হাওলা ইউনিয়ন, দক্ষিণ-পূর্বে নাথেরপেটুয়া ইউনিয়ন ও বিপুলাসার ইউনিয়ন এবং দক্ষিণে সরসপুর ইউনিয়ন অবস্থিত।
শিক্ষা ব্যবস্থা
লক্ষণপুর ইউনিয়নে ষোলটি তালিকাভূক্ত শিক্ষাপ্রতিষ্ঠান রয়েছে। এছাড়া প্রতিটি গ্রামেই আরবী শিক্ষার জন্য রয়েছে মসজিদ ভিত্তিক মকতব। লক্ষণপুর ইউনিয়নের শিক্ষার হার ৫৩.৪৬%।
হাট-বাজার
লক্ষণপুর ইউনিয়নে তিনটি প্রধান হাট-বাজার রয়েছে। সেগুলো হলো– এছাড়া বানঘর চৌরাস্তা, শিংজোয়ারী (শিঙ্গিরী), মান্দুয়ারা, শোয়ারী ও সফুরাতে গ্রাম্যের অভ্যন্তরে বিভিন্ন ব্যবসা প্রতিষ্ঠান রয়েছে যেগুলো গ্রামের লোকেদের নৈমিত্তিক চাহিদা পূরণে সহায়ক।
সোভিয়েত মহাকাশ কুকুর
thumb|মূল সোভিয়েত মহাকাশ কুকুর thumb|রোমানিয়ান ডাকটিকিটে ‘লাইকা’ ১৯৫০ এবং ৬০-এর দশকে সোভিয়েত ইউনিয়ন পৃথিবীর কক্ষপথ এবং অর্ধ-কক্ষে বেশ কয়েকটি কুকুর পাঠিয়েছিল। উদ্দেশ্য ছিল, সেখানে মানুষ পাঠানো নিরাপদ কি-না তা নির্ণয় করা। এই সময়ের মধ্যে সোভিয়েত নভোযানগুলোতে সর্বোচ্চ ৫৭টি পর্যন্ত কুকুরকে একসাথে আটানো যেতো। অবশ্য সবগুলোতে এতো বেশি আটতো না। প্রথম অর্থাৎ স্পুটনিক ২ এ মাত্র একটি কুকুরকেই স্থান দেয়া যেতো। মহাকাশে পাঠানো কুকুরের সংখ্যা বেশ কম। কারণ একই কুকুরকে একাধিক বার পাঠানো হয়েছে। যে কুকুরগুলো মারা গেছে তার মূল কারণ ছিল বিভিন্ন কৌশলগত জটিলতা।
বহিঃসংযোগ
Chiens du programme spatial soviétique Белка и Стрелка
লখনউ
লখনউ (लखनऊ, لکھنؤ) হল ভারতের উত্তর প্রদেশ রাজ্যের রাজধানী।
এটি চৌদ্দতম জনবহুল শহর এবং ভারতের দ্বাদশ-জনবহুল শহুরে সমষ্টি। লখনউ হ'ল বরাবরই একটি বহুসংস্কৃতির শহর যা উত্তর ভারতীয় সাংস্কৃতিক এবং শৈল্পিক কেন্দ্র হিসাবে গড়ে ওঠে, এবং ১৮ ও ১৯ শতকে নবাবদের ক্ষমতার আসন ছিল। এটি প্রশাসন, শিক্ষা, বাণিজ্য, মহাকাশ, অর্থ, ফার্মাসিউটিক্যালস, প্রযুক্তি, নকশা, সংস্কৃতি, পর্যটন, সংগীত এবং কবিতার একটি গুরুত্বপূর্ণ কেন্দ্র হিসাবে অবিরত রয়েছে।
শহরটি সমুদ্রপৃষ্ঠ থেকে প্রায় ১২৩ মিটার (৪০৪ ফুট) উচ্চতায় অবস্থিত। লখনউয়ের শহরটির আয়তন ছিল ২০১২ সালের ডিসেম্বর অবধি ৪০২ বর্গ কিমি, যখন ৮৮ টি গ্রাম পৌরসভার সীমাতে যুক্ত হয়েছিল এবং অঞ্চলটি ৬৩১ বর্গ কিমি বৃদ্ধি পেয়েছিল। পূর্ব দিকে বড়বঙ্কি দিয়ে পশ্চিমে, পশ্চিমে উন্নাও দিয়ে, দক্ষিণে রায়বারেলি এবং উত্তরে সীতাপুর ও হরদই দিয়ে, লখনউটি গোমতী নদীর উত্তর-পশ্চিম তীরে অবস্থিত। ২০০৮ হিসাবে, শহরে ১১০ টি ওয়ার্ড ছিল। রূপচর্চায় তিনটি স্পষ্ট সীমানা বিদ্যমান: কেন্দ্রীয় ব্যবসা জেলা, যা একটি সম্পূর্ণ নির্মিত অঞ্চল, হযরতগঞ্জ, আমিনাবাদ ও চৌককে নিয়ে গঠিত।
খেলাধুলা
শহরে ক্রীড়া পরিকাঠামো বেড়ে উঠছে। সম্প্রতি ৫০,০০০ আসন বিশিষ্ট ক্রিকেট স্টেডিয়াম গড়ে তোলা হয়েছে। এছাড়া হকি স্টেডিয়াম ও রয়েছে।
শহরের কেন্দ্রে রয়েছে কেডি সিং বাবু স্টেডিয়াম। পূর্বে গোমতী তীরে একনা আন্তর্জাতিক ক্রিকেট স্টেডিয়াম। উত্তরে মেজর ধ্যানচাঁদ হকি স্টেডিয়াম।
রেল
শহরের বিভিন্ন প্রান্তে অবস্থিত ১৪টি রেলওয়ে স্টেশন লখনউকে রেল পরিষেবা প্রদান করে। লখনউ চারবাগ রেলওয়ে স্টেশন হল প্রধান দূরপাল্লা রেলওয়ে স্টেশন এবং উত্তর রেলের লখনউ রেলওয়ে বিভাগের সদর দফতর। এর নিকটবর্তী এবং দ্বিতীয় প্রধান দূরপাল্লা রেলওয়ে স্টেশন হল লখনউ জংশন রেলওয়ে স্টেশন, যা উত্তর পূর্ব রেল দ্বারা পরিচালিত।
পাট্টা ও কবুলিয়াত
কাবুলিয়াত:- শেরশাহ রাজস্ব সংস্কার এর মধ্য কাবুলিয়াট অন্যতম একটি পদ্ধতি। তিনি প্রথমে ভূমি জরিপের ব্যবস্থা করেন। এবং জমির উৎপাদনের উপর নির্ভর করে রাজস্ব নির্ধারণ করেন। জমি কর্ষণনীতির অবস্থা অনুযায়ী উৎপাদন ফসলের এক-তৃতীয়াংশ রাজস্ব নির্ধারণ করেন। শেরশাহ এ প্রথা অনুযায়ী কৃষকদের কাছ থেকে লিখিত চুক্তিপত্র আদায় করতেন । এবং কৃষকরা তাদের দাবি ও দায়িত্ব বর্ণনা করে চুক্তিপত্র সম্পাদন করে দিত। আর এটাই শেরশাহের কাবুলিয়াট প্রথা নামে পরিচিত। পাট্টা:- শেরশাহের পাট্টা প্রথা ছিল প্রজাদের সত্ত স্কীকার মূলত সরকারের কাছ থেকে জমির উপর কৃষক দের সত্ব স্বীকার ও দেয় খাজনা নির্দিষ্ট করে যে প্রাপ্তি পত্র দেয়া হতো তাকে পাট্টা বলা হতো।
পাট্টা ও কবুলিয়াত অমিতের আমোলে আমলে প্রচলন শুরু হয় । এটি  একটি অতি পুরানো ভূমি বন্দোবস্তের চুক্তিপত্র। । পাট্টা ও কবুলিয়তের ভিত্তিতে কৃষকরা জমির মালিকানা ও দখল প্রমাণের সুযোগ পায়। কৃষকগণ তাদের অধিকার ও দায়িত্ব বর্ণনা করে সরকারকে কবুলিয়ত নামে দলিল সম্পাদন করে দিত আর সরকারপক্ষ থেকে জমির উপর জনগনের স্বত্ব স্বীকার করে নিয়ে পাট্টা দেওয়া হত।
জমিতে কৃষকের স্বতঃ স্বীকার করে কৃষককে যে দলিল দেয়া হত তাকে পাট্টা বলেন এবং কৃষক নির্দিষ্ট রাজস্ব দেওয়ার কথা কবুল করে  যে দলিল দিত তাকে কবুলিয়ত বলে alt=সোর্স=https://bn.wikipedia.org/wiki/শের_শাহ_সুরি|থাম্ব|আফগান শাসক
ইতিহাস
শেরশাহের সর্বাপেক্ষা গৌরবময় কৃতিত্ব ছিল ভূমি রাজস্বব্যবস্থার সংস্কার সাধন। মধ্যযুগের কোনো শাসকই শেরশাহের মতো প্রজার জন্য নিরাপত্তা বিধানের জন্য ব্যাপক ভূমিকা পালন করেননি। রাজস্ব আদায়ের ক্ষেত্রে কর্মকর্তাদের প্রতি শেরশাহের কড়া আদেশ ছিল যে তারা যেন প্রজাদের সঙ্গে সর্বোচ্চ সদয় আচরণ করে। কোনো সৈনিক বা রাজ কর্মকর্তা কখনো কোনো প্রজাপীড়ন করলে ওই সৈনিক বা কর্মকর্তাদের জন্য ছিল কঠোর শাস্তির বিধান
বাংলাদেশে শের শাহের আমলে জরিপপ্রথা অঞ্চল বিশেষে প্রবর্তিত হয়েছিল বলে জানা যায়। ১৫৪০ সালে শেরশাহ বাংলার শাসনকার্য শুরু করেন। সম্রাট শেরশাহের শাসনামলে বাংলাদেশের ভূমি ব্যবস্থাপনা সংস্কার ও যুগোপযোগী করার প্রক্রিয়া শুরু হয়। এ সময় যারা বন-জঙ্গল পরিষ্কার করে বনভূমিকে চাষের উপযোগী করে গড়ে তুলতেন তাদের প্রজা হিসেবে স্বীকৃতি দেয়ার লক্ষ্যে পাট্টা ও কবুলিয়াত পদ্ধতি প্রবর্তন করা হয়।
পাট্টা হলো কোনো ব্যক্তির জমি ভোগ দখলের অধিকার পত্র। পাট্টার শর্তগুলো মেনে নিয়ে প্রজা যেই সম্মতিপত্র দিতেন তাই কবুলিয়াত। চাষিরা জমির মালিকানা ও দখল প্রমাণের সুযোগ পায়। এই আমলে জমি জরিপের জন্য কানুনগো নিয়োগ দেয়া হয়।
শেরশাহ উৎপাদিত ফসলের এক-চতুর্থাংশ খাজনা নির্ধারণ করেছিলেন। তবে মনে করা হয় এই খাজনার হার উৎপাদিত ফসলের এক-তৃতীয়াংশ থেকে এক-চতুর্থাংশের মধ্যে ছিল। প্রত্যেক কৃষক তার প্রদানকৃত মূল রাজস্বের ২.৫ শতাংশ শস্য সঞ্চয় আকারে রাষ্ট্রের ধর্মগোলায় জমা দিত। ওই খাদ্যশস্য দুর্ভিক্ষ বা প্রাকৃতিক দুর্যোগের সময় জন সাধারণের মধ্যে সস্তা দরে বিতরণ করা হতো।
শেরশাহের সর্বাপেক্ষা গৌরবময় কৃতিত্ব ছিল ভূমি রাজস্বব্যবস্থার সংস্কার সাধন। মধ্যযুগের কোনো শাসকই শেরশাহের মতো প্রজার জন্য নিরাপত্তা বিধানের জন্য ব্যাপক ভূমিকা পালন করেননি। রাজস্ব আদায়ের ক্ষেত্রে কর্মকর্তাদের প্রতি শেরশাহের কড়া আদেশ ছিল যে তারা যেন প্রজাদের সঙ্গে সর্বোচ্চ সদয় আচরণ করে। কোনো সৈনিক বা রাজ কর্মকর্তা কখনো কোনো প্রজাপীড়ন করলে ওই সৈনিক বা কর্মকর্তাদের জন্য ছিল কঠোর শাস্তির বিধান। সৈন্য পরিচালনার সময় বা অন্য কোনো কারণে প্রজার ক্ষেতের ফসল ক্ষতিগ্রস্ত হলে তিনি কৃষকদের ক্ষতিপূরণ প্রদান করতেন। যার দৃষ্টান্ত আমরা হযরত ওমর ফারুকের (রা.) শাসনামলেও পাই।
ভারতের কমিউনিস্ট পার্টি (মার্ক্সবাদী)
ভারতের কমিউনিস্ট পার্টি (মার্ক্সবাদী) সংক্ষেপে সিপিআই(এম) হল ভারতের একটি কমিউনিস্ট পার্টি। ১৯৬৪ সালের ৩১ অক্টোবর থেকে ৭ নভেম্বর কলকাতায় ভারতের কমিউনিস্ট পার্টির (সিপিআই) সপ্তম কংগ্রেসে সিপিআই ভেঙে এই দল গঠিত হয়। ২০২৩ সালের পরিস্থিতি অনুসারে, সিপিআই(এম) কেবল কেরালা রাজ্যের শাসকদল। প্রধানত কেরল রাজ্যে অধিক শক্তিশালী হলেও একসময় পশ্চিমবঙ্গ ও ত্রিপুরায় এই দল সরকার গঠন করেছিল। দলের দাবি অনুসারে, ২০১৩ সালে এই দলের সদস্য সংখ্যা ছিল ১,০৬৫,৪০৬।
সিপিআই(এম)-এর সাংগঠনিক ভিত্তি হল ভলাদিমির লেনিন কর্তৃক প্রবর্তিত গণতান্ত্রিক কেন্দ্রিকতাবাদ। এই মতবাদ অনুসারে, দলের নীতিনির্ধারণের ক্ষেত্রে গণতান্ত্রিক ও মুক্ত আলোচনার পদ্ধতি স্বীকৃত। দলের সর্বোচ্চ কর্তৃত্ব পলিটব্যুরো।
ভারতের কমিউনিস্ট পার্টিতে বিভাজন এবং ভারতের কমিউনিস্ট পার্টি(মার্ক্সবাদী)-এর উদ্ভব
ভারতের কমিউনিস্ট পার্টির (সিপিআই) বিভাজনের পর "ভারতের কমিউনিস্ট পার্টি (মার্ক্সবাদী)"-র উদ্ভব হয়েছিল। দ্বিতীয় বিশ্বযুদ্ধের বছরগুলিতে অবিভক্ত সিপিআই ছিল একাধিক গণঅভ্যুত্থানের সাক্ষী। তেলেঙ্গানা, ত্রিপুরা ও কেরলে এই দল সশস্ত্র বিপ্লবে নেতৃত্বদান করে। যদিও পরবর্তীকালে সংসদীয় গণতন্ত্রে যোগ দিয়ে পার্টি পরিত্যাগ করে সশস্ত্র বিপ্লবের পন্থা। ১৯৫০ সালে পার্টির সাধারণ সম্পাদক তথা দলের চরমপন্থী গোষ্ঠীর এক বিশিষ্ট প্রতিনিধি বি. টি. রণদিভে বাম-অ্যাডভেঞ্চারবাদের অভিযোগে পদচ্যুত হন।
thumb|left|300px|এ. কে. গোপালন ভবন, নতুন দিল্লি; সিপিআই(এম)-এর কেন্দ্রীয় কার্যালয় thumb| left|300px|[[এর্নাকুলাম|এর্নাকুলামে সিপিআই(এম)-এর প্রচারযান]]
ভারতের স্বাধীনতার পর জওহরলাল নেহরুর নেতৃত্বাধীন কংগ্রেস সরকার কৌশলগত কারণে সোভিয়েত ইউনিয়নের সঙ্গে এক ঘনিষ্ঠ বন্ধুত্বপূর্ণ সম্পর্ক গড়ে তোলে। সোভিয়েত সরকারও চাইত ভারতীয় কমিউনিস্টরা ভারত রাষ্ট্রের সমালোচনার ব্যাপারে মধ্যপন্থা অবলম্বন করুক এবং কংগ্রেস সরকারের সহায়ক মনোভাবাপন্ন হোক। যদিও সিপিআই-এর একটি বিরাট অংশ দাবি করে যে ভারত একটি অর্ধ-সামন্ততান্ত্রিক দেশই রয়ে গেছে। আর তাই সোভিয়েত বাণিজ্য ও বিদেশনীতির খাতিরে শ্রেণি সংগ্রামের গুরুত্ব হ্রাস করা অনুচিত হবে। অধিকন্তু ভারতীয় জাতীয় কংগ্রেস রাজনৈতিক প্রতিযোগিতার ব্যাপারে তখনও প্রতিকূল মনোভাবাপন্নই রয়ে গিয়েছিল। ১৯৫৯ সালে কেন্দ্রীয় সরকার দেশের একমাত্র অ-কংগ্রেসি রাজ্য সরকার ই. এম. এস. নাম্বুদিরিপাদ ক্যাবিনেটকে বরখাস্ত করে কেরলে রাষ্ট্রপতি শাসন জারি করে।
ফাহিম মুনতাসির
ফাহিম মুনতাসির রহমান (জন্ম: ১ নভেম্বর, ১৯৮০) ময়মনসিংহে জন্মগ্রহণকারী বাংলাদেশের সাবেক আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে অফ ব্রেক বোলিংয়ে পারদর্শিতা দেখিয়েছেন। এছাড়াও, ডানহাতে ব্যাটিংয়ে পারদর্শিতা দেখিয়েছেন। ২০০১ থেকে ২০০২ সাল পর্যন্ত খুবই স্বল্পকালের জন্য বাংলাদেশ দলের পক্ষে ৩টি টেস্ট ও ৩টি ওডিআইয়ে অংশগ্রহণ করেছেন ফাহিম মুনতাসির।
ভারতের কমিউনিস্ট পার্টি (মার্ক্সবাদী)
ভারতের কমিউনিস্ট পার্টিতে বিভাজন এবং ভারতের কমিউনিস্ট পার্টি(মার্ক্সবাদী)-এর উদ্ভব
একই সময়কালে সোভিয়েত ইউনিয়নের কমিউনিস্ট পার্টি (সিপিএসইউ) ও চীনের কমিউনিস্ট পার্টির (সিপিসি) মধ্যকার পারস্পরিক সম্পর্কের অবনতি হয়। ১৯৬০-এর দশকের গোড়ার দিক থেকে সিপিসি অভিযোগ করতে থাকে যে সিপিএসইউ ক্রমশ সংশোধনবাদী হয়ে পড়ছে এবং মার্কসবাদ-লেনিনবাদের আদর্শ থেকে সরে আসছে। ইতোমধ্যে চীন-ভারত বৈদেশিক সম্পর্কেরও অবনতি ঘটে। দুই দেশের মধ্যে সীমান্ত সংঘর্ষের ফলে ১৯৬২ সালের ভারত-চীন যুদ্ধের সূচনা হয়।
ফাহিম মুনতাসির
খেলোয়াড়ী জীবন
১৯৯৮-৯৯ মৌসুমে ঢাকা বিভাগের পক্ষে প্রথম-শ্রেণীর ক্রিকেটে অভিষেক ঘটে তার। ২০০১ সালে জিম্বাবুয়ের বিপক্ষে তার ওডিআই অভিষেক ঘটে। কিন্তু তিনটি ওডিআইয়ে অংশ নিলেও কোন উইকেট লাভে ব্যর্থ হন তিনি। এরপর সফরকারী পাকিস্তানের বিপক্ষে ৯ জানুয়ারি, ২০০২ তারিখে টেস্ট অভিষেক ঘটে তার। ঢাকার বঙ্গবন্ধু জাতীয় স্টেডিয়ামে অনুষ্ঠিত দুই টেস্ট সিরিজের প্রথম টেস্টের প্রথম ইনিংসে দুই বল খেলে ওয়াকার ইউনুসের বলে শূন্য রানে বোল্ড হলেও দ্বিতীয় ইনিংসে দলের পক্ষে সর্বোচ্চ ৩৩ রান তুলে দানিশ কানেরিয়ার শিকারে পরিণত হলেও একটি ছক্কা হাঁকান। তবে পাকিস্তানের একমাত্র ইনিংসে বল হাতে কোন উইকেট পাননি। ঐ খেলায় তার দল সর্বমোট তিন টেস্টে অংশ নিয়ে সর্বমোট পাঁচ-উইকেট পেয়েছিলেন।
ভারতের কমিউনিস্ট পার্টি (মার্ক্সবাদী)
সিপিআই(এম) পন্থী সাহিত্যিকগণ
এই রাজনৈতিক দলের পক্ষে অনেক সাহিত্যিক লেখক নাট্যকার কাজ করেছেন। তাদের মধ্যে সফদর হাশমি, উৎপল দত্ত, মানিক বন্দ্যোপাধ্যায়, সুভাষ মুখোপাধ্যায়, ননী ভৌমিক অন্যতম।
ফাহিম মুনতাসির
খেলোয়াড়ী জীবন
২০০৭ সাল পর্যন্ত ঘরোয়া ক্রিকেটে তার দৃপ্ত পাদচারণা ছিল। এরপর তিনি ক্রিকেট থেকে অবসর নেন।
শোয়েব আখতার
শোয়েব আখতার (পাঞ্জাবি, উর্দু : شعیب اختر; জন্ম ১৩ আগস্ট ১৯৭৫ রাওয়ালপিন্ডি) একজন সাবেক পাকিস্তানি ডান হাতি ফাস্ট বোলার। যাকে ক্রিকেটের ইতিহাসে সবচেয়ে দ্রুতগতির বোলার মনে করা হয়। তিনি দ্রুত গতির বল ডেলিভারির জন্য অফিসিয়ালি বিশ্বরেকর্ড গড়েছিলেন। কেপটাউনের নিউল্যান্ডসে ইংল্যান্ডের বিরুদ্ধে ২০০৩ সালে তার বোলিং স্পীড ছিল ঘণ্টায় ১৬১.৩৭ কি.মি. (১০০.২৩ মাইল)। বর্তমানে তিনি স্টার স্পোর্টসের হিন্দি ধারাভাষ্যকার হিসেবে কাজ করছেন।
শৈশবকাল
শোয়েব আখতারের জন্ম পাকিস্তানের পাঞ্জাব প্রদেশের রাওয়ালপিন্ডির নিকটে ছোট শহর মরগাতে। তার বাবা ছিলেন আট্টোক তেল বিশুদ্ধ করন কোম্পানির একজন প্লান্ট অপারেটর। শোয়েব পড়ালেখা শুরু করেছিলেন মরগার ইলিয়ট হাই স্কুলে। পরবর্তীতে তিনি ভর্তি হন অ্যাঞ্জেলিয়া রুশকিন ইউনিভার্সিটি ইউকে-তে।
আন্তর্জাতিক ক্যারিয়ার
শোয়েব আখতার যেমন একজন উঁচুমানের ক্রিকেটার হিসেবে বিবেচিত, তার আন্তর্জাতিক ক্যারিয়ারের শুরুটাও ছিল ঠিক সেরকমই প্রতিশ্রুতিময়। ১৯৯৭/৯৮ সালে ঘরের মাঠ রাওয়ালপিন্ডিতে সফরকারী ওয়েস্ট ইন্ডিজ দলের বিপক্ষে তার টেষ্ট অভিষেক হয়। ১৯৯৮ এর শীতে দক্ষিণ আফ্রিকাগামী টেষ্ট দলেও তার জায়গা হয়। যেখানে তিনি তিন টেষ্টের সবগুলো ম্যাচ খেলার সুযোগ পান। এভাবে অল্পদিনের মধ্যেই পাকিস্তানের শক্তিশালী ফাস্ট বোলিং লাইনআপে তিনি নিজের জায়গা পাকাপোক্ত করে নেন। ১৯৯৮ সালে পেশোয়ারে সফরকারী অস্ট্রেলিয়ার দলের বিপক্ষেও তিনি দলে ছিলেন। যে ম্যাচে অস্ট্রেলীয় ব্যাটসম্যান মার্ক টেলর অপরাজিত ৩৩৪* রান করেছিলেন। এমনই ভাল-মন্দ মিলিয়ে দারুণ প্রতিশ্রুতি জাগিয়ে দলে আসা শোয়েবের ক্যারিয়ারে প্রথম ৮ টেষ্টে নামের পাশে উইকেট সংখ্যা ছিল মাত্র ১৮টি। আন্তর্জাতিক ক্যারিয়ারে শোয়েবের সমীহ জাগানীয়া পারফর্মেন্সের শুরুটা হয় মূলত ১৯৯৯ সালে ভারতের বিপক্ষে একটি বিশ্বকাপ পূর্ববর্তী সিরিজ থেকে। পরবর্তীতে তিনি তার পারফর্মেন্সের এই ধারাবাহিকতা ধরে রাখেন শারজাহ এবং ১৯৯৯ সালের ক্রিকেট বিশ্বকাপেও। এই সময়ই তিনি তার ক্যারিয়ারের সবচেয়ে আলোচিত পারফর্মেন্সটি করেন ১৯৯৯ সালের ভারত সফরে ভারতের বিপক্ষে। যেখানে এশিয়ান টেষ্ট চ্যাম্পিয়ানশীপের এক ম্যাচে দুই ইনিংস মিলিয়ে তিনি ৮ টি উইকেট লাভ করেন। যার মধ্যে কলকাতার ইডেন গার্ডেনে পর পর দুই বলে তিনি দুই ভারতীয় কিংবদন্তি ব্যাট্সম্যান রাহুল দ্রাবিড় এবং শচীন তেন্ডুলকর কে আউট করেন। এটি ছিল তেন্ডুলকরকে করা তার ক্যারিয়ারের প্রথম বল।
২০০২ সালে তিনি অস্ট্রেলিয়ার বিপক্ষে পাকিস্তান দলে ডাক পান এবং সাফল্য লাভ করেন। এ সময় শ্রীলঙ্কায় নিরপেক্ষ ভেন্যুতে অস্ট্রেলিয়ার বিপক্ষে টেষ্ট ম্যাচে শোয়েব তার ক্যারিয়ার সেরা (৬/১১) বোলিং করেন। কিন্তু বিশ্বকাপে দলের খারাপ ২০০৩ ক্রিকেট বিশ্বকাপ পারফর্মেন্সের বলি হয়ে টুর্নামেন্ট শেষে অন্যদের সাথে তিনিও দল থেকে বাদ পড়েন। যদিও একই বিশ্বকাপে তিনি ইংল্যান্ড এর বিপক্ষে সর্বকালের সর্বোচ্চ গতিতে বল করার বিশ্ব রেকর্ড গড়েন।
পুনঃরায় ২০০৪ সালে নিউজিল্যান্ডের বিপক্ষে তাকে দলে ফেরানো হয়। কিন্তু একই বছর ভারতের বিপক্ষে সিরিজে তার শহর রাওয়ালপিন্ডিতে অনুষ্ঠিত শেষ টেষ্টে তার বিতর্কিত অসুস্থতার জন্য তাকে বেশ ঝামেলায় পড়তে হয়। পরে পাকিস্তানি ক্রিকেট বোর্ড তার ইনজুরির প্রকৃতি নিয়ে তদন্ত করে তাকে অভিযোগ হতে অব্যহতি দেয়। যদিও পরবর্তীকালে তৎকালীন পাকিস্তানি অধিনায়ক ইনজামাম-উল-হক এবং কোচ বব উলমারের সাথে সম্পর্কের অবনতি হওয়ায় তিনি ২০০৫ সালের শুরুতে অস্ট্রেলিয়া সফর শেষে বিতর্কের জন্য দল থেকে আবার বাদ পড়েন। তারপর ২০০৫ সালের শেষ দিকে পাকিস্তান দলে শোয়েবের প্রত্যাবর্তন হয়। একই বছর ইংল্যান্ডের বিপক্ষে তিন টেস্টের হোম সিরিজে তিনি চমৎকার বোলিং করেন। কার্যকরী স্লোয়ার ডেলিভেরির বল ইংলিশ ব্যাটসম্যানদের ভীষণ সমসস্যায় ফেলে এবং তিনি মরা পিচে ১৭ উইকেট লাভ করেন। কিন্তু ভারতের বিপক্ষে ওয়ানডে সিরিজের আগেই শোয়েব ইনজুরিতে আক্রান্ত হয়ে দল থেকে ছিটকে পড়েন। একই বছর ইংল্যান্ডের মাটিতে ওয়ানডে সিরিজে ফিরে দুর্দান্ত পারফর্মেন্স করলেও কিছুদিনের মধ্যেই তিনি আরেক সতীর্থ মোহাম্মাদ আসিফ এর সাথে ড্রাগ টেষ্টে পজিটিভ হন। ফলে তার ওপর নিষেধাজ্ঞা জারি করা হয়।
২৯ অক্টোবর ২০০৭ সালে ১৩ ম্যাচ নিষিদ্ধ থাকার পর শোয়েব আবার ক্রিকেটে ফিরে আসেন। এসেই লাহোরে ওডিআই সিরিজে দক্ষিণ আফ্রিকার বিরুদ্ধে ৪৩ রানে ৪ উইকেট তুলে নেন। কিন্তু ২০০৭ সালে টি ২০ বিশ্বকাপের আগে তিনি তার সতীর্থ মোহাম্মাদ আসিফ কে ব্যাট দিয়ে আঘাত করে স্কোয়াড থেকে পুনরায় বাদ পড়েন। পরবর্তীতে ২০০৮ সালে ভারত সফরে তাকে ১৬ সদেস্যর দলে রাখা হয়। ২০১১ ক্রিকেট বিশ্বকাপে তিনি তার শেষ আন্তর্জাতিক ম্যাচ খেলেন। একজন দুর্দান্ত বোলারের পরিচয় থাকলেও তার ক্যারিয়ার ছিল বিতর্কিত। অবৈধ ড্রাগ গ্রহণ, অবৈধ বোলিং অ্যাকশন, সতীর্থের সাথে হাতাহাতি করার জন্য তিনি বারবার বিতর্কিত হয়েছেন।
কাউন্টি ক্রিকেট
শোয়েব তার ক্যারিয়ারে মোট তিনটি ইংলিশ কাউন্টি ক্রিকেট ক্লাবের হয়ে খেলেছেন। যার মধ্যে রয়েছে ২০০১ সালে সমারসেট, ২০০৩ ও ২০০৪ সালে ডারহাম এবং ২০০৫ সালে ওরচেস্টারশায়ার।
ইন্ডিয়ান প্রিমিয়ার লীগ
ইন্ডিয়ান প্রিমিয়ার লীগ দিয়ে বরাবরের মত ক্রিকেটে শোয়েবের আরও একবার সাফল্যমন্ডিত প্রত্যাবর্তন হয়। লীগের প্রথম ম্যাচে কলকাতা নাইট রাইডার্স এর হয়ে দিল্লী ডেয়ারডেভিলস এর বিপক্ষে ১১ রানে প্রথম সারির ৪ জন্য ব্যাট্সম্যানকে আউট করে দলের ১৩ ৩ রানের সংগ্রহকে যথেষ্ট প্রমাণ করেন। যার ফলে তিনি ম্যাচ সেরা খেলোয়াড়ের পুরস্কারও লাভ করেন।  কিন্তু চিরকালীন ইনজুরি সমস্যার জন্য তিনি দলের হয়ে সবগুলো ম্যাচ খেলতে পারেননি।
এছাড়াও শোয়েব বাংলাদেশের ঘরোয়া এনসিএল টি-২০ বাংলাদেশ টি-টুয়েন্টি ক্রিকেট লীগে সাইক্লোন অব চিটাগং এর পক্ষে খেলেছেন।
ক্রিকেট বিতর্ক এবং ইনজুরি
শোয়েবের ক্যারিয়ার জুড়েই ছিল ইনজুরি এবং বিতর্ক। আন্তর্জাতিক ক্রিকেটে আবির্ভাবের লগ্ন থেকেই তিনি কখনো গতির সাথে আপস করেননি। তাই ঘনঘন ইনজুরি আক্রান্ত হওয়াই ছিল তার নিয়তি। ২০০৩ ক্রিকেট বিশ্বকাপ এ দলের খারাপ পারফর্মেন্সের সঙ্গে শোয়েব সাবেক পাকিস্তানি কিংবদন্তি ফাস্ট বোলার ওয়াকার ইউনুস এর সাথে মৌখিক দ্বন্ধে জড়ানোর দায়ে অভিযুক্ত হন। একই বছর শ্রীলঙ্কায় অনুষ্ঠিত একটি তিনজাতি সিরিজে বল টেম্পারিংয় এর দায়ে ক্রিকেটের দ্বিতীয় খেলোয়াড় হিসেবে ধরা পড়েন। সেই বছরই আরেকবার দক্ষিণ আফ্রিকার স্পিন বোলার পল এডামসের সাথে অশোভন আচরণের দায়ে একটি টেষ্ট ও দুটি ওয়ানডে ম্যাচের জন্য নিষিদ্ধ হন। ২০০৪ সালে ভারত এর বিপক্ষে হোম সিরিজে তার পিঠের ইনজুরি নিয়ে তৎকালীন পাকিস্তানি অধিনায়ক ইনজামাম উল হক অসন্তুষ্টি প্রকাশ করেন। তিনি তখন দলের প্রতি শোয়েবের দায়বদ্ধতা নিয়েও প্রশ্ন তুলেন। যদিও পরবর্তীকালে ইনজামাম-উল-হকের এই সন্দেহ ভুল প্রমাণিত হয়। ২০০৫ সালে অস্ট্রেলিয়া সফর থেকে শৃঙ্খলাভঙ্গের দায়ে শোয়েবকে দেশে ফিরিয়ে আনা হয়। তারপর ২০০৬ সালে পারফর্মেন্স বর্ধক ড্রাগ নেওয়ার দায়ে তাকে ২ বছরের জন্য ক্রিকেট থেকে নিষিদ্ধ করা হয়। তাছাড়া ২০০৭ সালে টি-২০ বিশ্বকাপের আগে তিনি তার সতীর্থ মোহাম্মাদ আসিফ কে ব্যাট দিয়ে আঘাত করে স্কোয়াড থেকে বাদ পড়েন।
ফাস্ট বোলিং
শোয়েব আখতার ক্রিকেট ইতিহাসের সর্বোচ্চ গতিতে বল করতে পারার জন্য সর্বাধিক পরিচিত এবং তার সর্বাধিক গতির ডেলিভারিটি ছিল ঘণ্টায় ১৬১.৩৭ কি.মি. । এছাড়াও তিনি ঘণ্টায় ১৫৯.৩ কি.মি., ১৬০ কি.মি., ১৫৯ কি.মি. ১৫৮.৪ কি.মি. গতিতে বল করেছেন। সবচেয়ে গতির বলটি তিনি ইংল্যান্ড এর বিপক্ষে করেছিলেন। এর পরের গতিময় তিনটি বল তিনি করেছিলেন নিউজিল্যান্ড এর বিপক্ষে ২০০২ সালে। একই বছর এর পরের গতিময় তিনটি বল তিনি করেছিলেন শ্রীলঙ্কার বিপক্ষে। ইতিহাসের প্রথম বোলার হিসেবে তিনিই প্রথম ঘণ্টাই ১০০ মাইলের বেশি গতিতে বল করার রেকর্ড গড়েন।
ব্যক্তিগত জীবন
শোয়েব ২০১৪ সালের ২৫শে জুন রোবাবকে বিয়ে করেন।.
সেলিমা খাতুন (বিবি)
সেলিমা খাতুন (বিবি) হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে তিনি পশ্চিমবঙ্গ বিধানসভায় ডেবরা বিধানসভা কেন্দ্রের বিধায়ক হিসেবে দায়িত্ব পালন করছেন।
আত-তাইযিয়াহ জেলা
আত-তাইযিয়াহ জেলা (مديرية التعزية ) হলো ইয়েমেনের তাইজ গভর্নরেটের একটি জেলা। ২০০৩ সালের শুমারি হিসাবে এ জেলার জনসংখ্যা ১০৯৮১৪ জন।
জলভরা
থাম্ব|ডান|সূর্য মোদকের জলভরা সন্দেশ জলভরা সন্দেশ তালশাঁস আকৃতির কড়াপাকের এক বিশেষ সন্দেশ। হুগলি জেলার সূর্যকুমার মোদক এর আবিষ্কর্তা।
ইতিহাস
ভদ্রেশ্বরের তেলেনীপাড়ায় বন্দ্যোপাধ্যায়দের জমিদার বাড়ির দাবিতেই এই মিষ্টি প্রথম বানান সূর্য মোদক ১৮১৮ সালে। প্রথম জামাইষষ্ঠীতে নতুন জামাইকে ঠকানোই ছিল এটি বানাবার মূল উদ্দেশ্য। কড়াপাকের সন্দেশের ভিতর গোলাপজল ভরে তৈরী হয় তালশাঁস আকৃতির এই মিষ্টি। জামাইষষ্ঠীর দিন নতুন জামাইয়ের পাতে দেওয়া হয় প্রকাণ্ড এই সন্দেশ। তাতে কামড় দেওয়া মাত্র সন্দেশের ভিতর থেকে গোলাপজল ছিটকে জামাইয়ের পাঞ্জাবিতে গিয়ে পড়ে। জামাইকে ঠকানো এই সন্দেশের শুরু সেই থেকে।
জিল্লুল হাকিম
মো: জিল্লুল হাকিম (জন্ম: ২ জানুয়ারি ১৯৫৪) বাংলাদেশের রাজবাড়ী-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
কর্মজীবন
পেশার ব্যবসায়ী মো: জিল্লুল হাকিম রাজনীতির সঙ্গে সক্রিয় ভাবে যুক্ত আছেন। তিনি তৃতীয়বারের মতো সংসদ সদস্য নির্বাচিত হয়েছেন।
মুহম্মদ ইবনে ইয়াকুব আল-কুলায়নী
আবু জাʿফ়র মুহ়ম্মদ ইবনে ইয়াʿক়ুব ইবনে ইসহ়াক আল-কুলায়নী আর-রাজ়ী (أَبُو جَعْفَر مُحَمَّد ٱبْن يَعْقُوب إِسْحَاق ٱلْكُلَيْنِيّ ٱلرَّازِيّ; c. ৮৬৪ – ৯৪১) ছিলেন একজন ইরানি শিয়া মুসলিম পণ্ডিত ও হাদিস সংগ্রাহক।
আল-কুলাইনী উনার "আল-কাফী" গ্রন্থের জন্য প্রসিদ্ধ। এছাড়াও উনার আরো একাধিক গ্রন্থ রয়েছে। যেমন :
তাছারা আল-কুলাইনীর শিক্ষকদের মধ্যে রয়েছেন :
মার্কিন ভার্জিন দ্বীপপুঞ্জ জাতীয় ফুটবল দল
মার্কিন ভার্জিন দ্বীপপুঞ্জ জাতীয় ফুটবল দল (United States Virgin Islands national football team) হচ্ছে আন্তর্জাতিক ফুটবলে মার্কিন ভার্জিন দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম মার্কিন ভার্জিন দ্বীপপুঞ্জের ফুটবলের সর্বোচ্চ নিয়ন্ত্রক সংস্থা মার্কিন ভার্জিন দ্বীপপুঞ্জ ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৮ সাল হতে ফুটবলের সর্বোচ্চ সংস্থা ফিফার এবং ১৯৮৭ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৯৮ সালের ২১শে মার্চ তারিখে, মার্কিন ভার্জিন দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; মার্কিন ভার্জিন দ্বীপপুঞ্জে অনুষ্ঠিত উক্ত ম্যাচে মার্কিন ভার্জিন দ্বীপপুঞ্জ ব্রিটিশ ভার্জিন দ্বীপপুঞ্জকে ১–০ গোলের ব্যবধানে পরাজিত করেছে।
১,২০০ ধারণক্ষমতাবিশিষ্ট বেথেলহেম ফুটবল স্টেডিয়ামে ড্যাশিং ঈগল নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মার্কিন ভার্জিন দ্বীপপুঞ্জের সেন্ট ক্রোইয়ে অবস্থিত। বর্তমানে এই দলের ম্যানেজারের দায়িত্ব পালন করছেন গিলবের্তো দামিয়ানো এবং অধিনায়কের দায়িত্ব পালন করছেন নিউ ইয়র্ক কসমসের আক্রমণভাগের খেলোয়াড় অ্যারন ডেনিস।
মার্কিন ভার্জিন দ্বীপপুঞ্জ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও মার্কিন ভার্জিন দ্বীপপুঞ্জ এপর্যন্ত একবারও অংশগ্রহণ করতে সক্ষম হয়নি।
ডাস্টি গুড, ডোয়াইন টমাস, ম্যাকডোনাল্ড টেইলর, কেভিন শেপার্ড এবং অ্যারন ডেনিসের মতো খেলোয়াড়গণ মার্কিন ভার্জিন দ্বীপপুঞ্জের জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১১ সালের জুলাই মাসে প্রকাশিত র‌্যাঙ্কিংয়ে মার্কিন ভার্জিন দ্বীপপুঞ্জ তাদের ইতিহাসে সর্বোচ্চ অবস্থান (১৪৯তম) অর্জন করে এবং ২০১৯ সালের নভেম্বর মাসে প্রকাশিত র‌্যাঙ্কিংয়ে তারা ২০৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মার্কিন ভার্জিন দ্বীপপুঞ্জের সর্বোচ্চ অবস্থান হচ্ছে ২০৮তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ২২২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
মান্দার চাঁদওয়াদকর
মান্দার চাঁদওয়াদকর (জন্ম: ২৭ জুলাই, ১৯৭৬) হচ্ছেন একজন ভারতীয় টেলিভিশন অভিনেতা। তিনি হিন্দি এবং মারাঠী ভাষার স্বল্প দৈর্ঘ্যের চলচ্চিত্রে উপস্থিত হওয়ার পাশাপাশি বেশ কিছু থিয়েটারেও উপস্থিত হয়েছেন। তিনি বেশিরভাগ ক্ষেত্রে কমেডি চরিত্রে অভিনয় করেন এবং বর্তমানে তিনি সাব টিভিতে সম্প্রচারিত জনপ্রিয় ধারাবাহিক তারাক মেহতা কা উল্টা চশমায় আত্মারাম তুকারাম ভিড় নামে গোকুলধাম সোসাইটির সম্পাদকের পাশাপাশি একজন শিক্ষকের চরিত্রে অভিনয় করছেন। তিনি ১৯৯৭ সাল হতে ২০০০ সাল পর্যন্ত দুবাইয়ে একজন মেকানিক্যাল ইঞ্জিনিয়ার হিসাবে কাজ করেছেন।
থিয়েটার
১৯৯৮ সালে, তিনি "প্রতিবিম্ব" নামে তার নিজস্ব থিয়েটার গ্রুপ গঠন করেন এবং সেখানে তিনটি হিন্দি / উর্দু ভাষার কমেডি নাটকে অভিনয় করেন। এছাড়াও তিনি বেশ কয়েকটি একক নাটক পরিচালনা করেছেন। তিনি হিন্দি ও মারাঠি উভয় ভাষার নাটকে সক্রিয় ছিলেন। তিনি হিন্দি ও মারাঠি ভাষায় সব মিলিয়ে প্রায় ৩০টির বেশি নাটকে কাজ করেছেন।
হুদুমদ্যাও পূজা
বিবরণ
তত্ত্বগতভাবে, ধরিত্রী-নারীর সঙ্গে মেঘ-পুরুষের মিলনই 'মেঘপূজা' বা 'হুদুমদ্যাও' অনুৃষ্ঠান; দুজনের মিলনে প্রকৃতি শস্যশ্যামলা হয়ে উঠবে — এই বিশ্বাস।
এই অনুৃষ্ঠানের জন্য প্রয়োজনীয় উপকরণ হল: ফিঙে পাখির বাসা, সন্তানবতী এক জননীর গা-ধোওয়া জল, গণিকার চুল, একটি কলাগাছ, জলপূর্ণ ঘট, কুলো, ধূপ-বাতি, নৈবেদ্য ও তার সাজ-সরঞ্জাম, গোটা পান-সুপারি, বরণডালা ইত্যাদি। দিনের বেলা এইসব উপকরণ সংগ্রহ করে মেয়েরা গভীর অন্ধকার রাত্রে লোকালয় থেকে বহুদূরের কোনো মাঠ, নিরালা প্রান্তর বা নির্জন নদীর ধারে বসনমুক্ত অবস্থায় মশাল জ্বালিয়ে হাজির হন। পূজার জন্য কিছুটা জায়গা সংস্কার করে তার মাঝখানে একটি গর্ত করা হয়। তারপর উলুধ্বনির মধ্যে প্রধান পূজারিণী সেই গর্তে সংগৃহীত দ্রব্যগুলি ঢেলে দিয়ে কলাগাছটিকে পুঁতে দেন। এরপর সবাই স্নান করেন। পরে পূর্বোক্ত গা-ধোওয়া জল কুলোয় ঢেলে ঘন-ঘন উলুধ্বনির মাঝে মেঘদেবতার প্রতীক কলাগাছটিতে ছিটিয়ে দিয়ে গাছটিকে স্নান করানো হয়। এরপর জলপূর্ণ মাটির ভেতর একজোড়া গুয়াপান ও বারোশস্য দিয়ে গাছের নিচে ঘটস্থাপন করে ধূপ-বাতি জ্বালিয়ে দেওয়া হয়। এইভাবে পূজার পাঠ শেষ হলে শুরু হয় আবাহন পালা। এই পালাটি নৃত্য-গীত, রঙ্গ-রসিকতা, অনুনয়-বিনয়, শ্লেষ-ধিক্কার, ছলাকলায় প্রেমাস্পদকে মোহিত করার প্রচেষ্টায় ভরে ওঠে। উলঙ্গ নারীদের একদল কলাগাছটির অদূরে দাঁড়িয়ে হাততালি দিয়ে গান ধরেন ও মাঝেমাঝে উলুধ্বনি দেন; আর অন্য নারীরা দেবতারূপী পুরুষ কলাগাছটির চারিদিক ঘিরে নৃত্য করেন। এই পূজানুষ্ঠানে সধবা কিংবা বিধবা উভয়ই অংশগ্রহণ করেন, কেবল কুমারীরা অংশ নিতে পারে না। পূজায় কোনো ফুল প্রদানও হয় না।
মেঘদেবতার অধিবাস থেকে শুরু করে বিয়ে, বিরহ-মিলন, বৃষ্টির কৃপা ভিক্ষা সবই নাচে-গানে অনুৃষ্ঠিত হয়। দেবতার কৃপা ভিক্ষা সংগীতাংশের একটি নমুনা: হুদুম দ্যাও হুদুম দ্যাও, এক ছলকা পানি দ্যাও ছুয়ায় অশুচি আছি, নাই পানি ছুয়াছুতির ধারা বাহি ঝালকানি। কালা ম্যাগ, উতলা ম্যাগ, ম্যাগ সোদর ভাই এক ঝাঁক পানি দ্যাও গাও ধুইবার চাই।।
ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক
ন্যাশনাল ইনস্টিটিউশনাল র‍্যাঙ্কিং ফ্রেমওয়ার্ক (এনআইআরএফ) হল একটি পদ্ধতি যা ভারত সরকারের শিক্ষা মন্ত্রনালয় দ্বারা ভারতে উচ্চ শিক্ষার প্রতিষ্ঠানগুলিকে র‍্যাঙ্ক করার জন্য গৃহীত হয়। ফ্রেমওয়ার্কটি মানব সম্পদ উন্নয়ন মন্ত্রক দ্বারা অনুমোদিত হয়েছিল এবং 29 সেপ্টেম্বর 2015-এ মানবসম্পদ উন্নয়ন মন্ত্রী দ্বারা চালু করা হয়েছিল। তাদের কার্যক্রমের ক্ষেত্রগুলির উপর নির্ভর করে, প্রতিষ্ঠানগুলিকে 11টি বিভিন্ন বিভাগের অধীনে স্থান দেওয়া হয়েছে - সামগ্রিকভাবে, বিশ্ববিদ্যালয়, কলেজ, প্রকৌশল, ব্যবস্থাপনা, ফার্মেসি, আইন, চিকিৎসা, স্থাপত্য, ডেন্টাল এবং গবেষণা। ফ্রেমওয়ার্ক সম্পদ, গবেষণা, এবং স্টেকহোল্ডার উপলব্ধি মত র‍্যাঙ্কিং উদ্দেশ্যে বিভিন্ন পরামিতি ব্যবহার করে। এই প্যারামিটারগুলিকে পাঁচটি ক্লাস্টারে বিভক্ত করা হয়েছে এবং এই ক্লাস্টারগুলিকে নির্দিষ্ট ওজন নির্ধারণ করা হয়েছিল। ওজন প্রতিষ্ঠানের ধরনের উপর নির্ভর করে। প্রায় 3500টি প্রতিষ্ঠান স্বেচ্ছায় প্রথম রাউন্ডের র‌্যাঙ্কিংয়ে অংশগ্রহণ করেছে।
পটভূমি
২০১৭ সালে র‍্যাঙ্ক করা শিক্ষা প্রতিষ্ঠান গুলির তালিকা ৩ এপ্রিল ২০১৭-এ মানব সম্পদ উন্নয়ন মন্ত্রক দ্বারা প্রকাশিত হয়েছিল। ২০১৬ সালে প্রকাশিত প্রথম র‍্যাঙ্কিং-এ এনআইআরএফ-এর চারটি বিভাগ ছিল (বিশ্ববিদ্যালয়, প্রকৌশল, ব্যবস্থাপনা এবং ফার্মেসি), ২০১৭ সালে, সামগ্রিক এবং কলেজ নামে আরও দুটি বিভাগ যুক্ত করা হয়েছিল। র‍্যাঙ্কিংএ প্রায় তিন হাজার শিক্ষা প্রতিষ্ঠান অংশ নেয়।
২০১৯-এর জন্য এনআইআরএফ র‍্যাঙ্কিং ৮ এপ্রিল, ২০১৯-এ ৯টি বিভাগে প্রকাশিত হয়েছিল যার মধ্যে সামগ্রিকভাবে, বিশ্ববিদ্যালয়, প্রকৌশল, কলেজ, ব্যবস্থাপনা, ফার্মেসি, চিকিৎসা, স্থাপত্য এবং আইন অন্তর্ভুক্ত রয়েছে।
২০২০ র‌্যাঙ্কিংয়ের জন্য, প্রায় ৩৮০০ টি প্রতিষ্ঠান এই প্রক্রিয়ায় অংশ নিয়েছিল, যা ২০১৯ তুলনায় 20 শতাংশ বেশি। ২০২০ র‍্যাঙ্কের তালিকাগুলি ১১ জুন, ২০২০-এ মানব সম্পদ উন্নয়ন মন্ত্রক দ্বারা প্রকাশিত হয়েছিল। প্রথমবারের মতো, ডেন্টাল ইনস্টিটিউটগুলি একটি ভিন্ন র্যাঙ্কিং তালিকার অধীনে রাখা হয়েছিল।
গঠন
মানব সম্পদ উন্নয়ন মন্ত্রক ভারতে উচ্চ শিক্ষার প্রতিষ্ঠানগুলির র‌্যাঙ্কিংয়ের জন্য বিকশিত পদ্ধতির উপর ২১ আগস্ট ২০১৪-এ এক দিনের কর্মশালার আয়োজন করে। বৈঠকে জাতীয় র‌্যাঙ্কিং ফ্রেমওয়ার্ক তৈরির জন্য একটি কমিটি গঠনের সিদ্ধান্ত নেওয়া হয়। পরে কেন্দ্রীয় বিশ্ববিদ্যালয় এবং আইআইএম-এর প্রতিনিধিদেরও প্রস্তাবিত কমিটিতে অন্তর্ভুক্ত করার সিদ্ধান্ত নেওয়া হয়েছিল। এই সিদ্ধান্তগুলির উপর ভিত্তি করে, ২৯ অক্টোবর ২০১৪-এ সচিব, মানব সম্পদ উন্নয়ন মন্ত্রক, চেয়ারপার্সন এবং অতিরিক্ত সচিব,মানব সম্পদ উন্নয়ন মন্ত্রক, সদস্য-সচিব হিসাবে ১৬ সদস্যের সমন্বয়ে একটি কোর কমিটি গঠন করা হয়েছিল। অন্যান্য সদস্যরা ছিলেন দিল্লি ইউনিভার্সিটি, ইএফএল ইউনিভার্সিটি, সেন্ট্রাল ইউনিভার্সিটি অফ গুজরাট এবং জেএনইউ -এর উপাচার্য, আইআইটি খড়গপুর, আইআইটি মাদ্রাজ, আইআইএম আহমেদাবাদ, আইআইএম ব্যাঙ্গালোর, এনআইটি তিরুচিরাপল্লি, এনআইটি ওয়ারাঙ্গল, আইআইআইটি অ্যান্ড এম গোয়ালিয়র, আইআইএসইআর ভোপাল, এসপিএ  নুতন দিল্লী, ন্যাক, এবং এনবিএ - এর চেয়ারপার্সন।
কমিটির শর্তাবলী ছিল:
বিশ্ববিদ্যালয় মঞ্জুরি কমিশন ভারতে বিশ্ববিদ্যালয় এবং কলেজগুলির র‌্যাঙ্কিংয়ের জন্য একটি কাঠামো তৈরি করতে 9 অক্টোবর 2015-এ একটি বিশেষজ্ঞ কমিটি গঠন করে এবং এই বিশেষজ্ঞ কমিটি দ্বারা তৈরি কাঠামোটি NIRF-তে অন্তর্ভুক্ত করা হয়েছে। কোর কমিটি ম্যানেজমেন্ট শিক্ষা প্রদানকারী প্রতিষ্ঠানগুলিকে র‌্যাঙ্কিংয়ের জন্য একটি কাঠামোরও পরামর্শ দিয়েছে। অল ইন্ডিয়া কাউন্সিল ফর টেকনিক্যাল এডুকেশন ফার্মাসি শিক্ষা এবং স্থাপত্য শিক্ষা প্রদানকারী প্রতিষ্ঠানগুলির জন্য পরামিতি এবং মেট্রিক্স তৈরি করেছে।
ইঞ্জিনিয়ারিং, ম্যানেজমেন্ট, ফার্মেসি এবং আর্কিটেকচার প্রতিষ্ঠান
প্রকৌশল, ব্যবস্থাপনা, ফার্মেসি এবং আর্কিটেকচারে প্রোগ্রাম অফার করে এমন প্রতিষ্ঠানের ক্ষেত্রে প্যারামিটার গ্রুপের অনুমোদিত সেট এবং তাদের জন্য নির্ধারিত ওজন নিম্নলিখিত সারণীতে দেওয়া হয়েছে।
সামগ্রিক এবং কলেজ
প্যারামিটার গ্রুপের অনুমোদিত সেট এবং সামগ্রিক রেটিং এবং কলেজগুলির জন্য তাদের জন্য নির্ধারিত ওজনগুলি 2018 এর জন্য নিম্নলিখিত সারণীতে দেওয়া হয়েছে।
সমালোচনা
তালিকাটি 2017 সালে অসম্পূর্ণ, অসংলগ্ন এবং এলোমেলোভাবে সীমান্তের জন্য সমালোচিত হয়েছিল। ইন্ডিয়ান ইনস্টিটিউট অফ টেকনোলজি (বিএইচইউ) বারাণসী 2017 এনআইআরএফ র‌্যাঙ্কিংয়ের উপর আপত্তি উত্থাপন করেছে, এটি অসম্পূর্ণ ডেটার উপর ভিত্তি করে বলে অভিযোগ করেছে।
2021 সালে, প্রফেসর অনিল কুমার ত্রিপাঠী, ইনস্টিটিউট অফ সায়েন্স, বেনারস হিন্দু ইউনিভার্সিটির ডিরেক্টর এনআইআরএফ ইউনিভার্সিটি র‌্যাঙ্কিংয়ের সমালোচনা করেছিলেন, এটি একই বাজেটের কিন্তু ভিন্ন সংখ্যক ছাত্রদের সাথে প্রতিষ্ঠানের তুলনা করার অভিযোগ এনেছিলেন। তিনি বলেন যে " IISc নিঃসন্দেহে, দেশের শীর্ষ প্রতিষ্ঠান। বেনারস হিন্দু বিশ্ববিদ্যালয় (বিএইচইউ), তবে একটি ভিন্ন ধরনের শিক্ষা প্রতিষ্ঠান। উভয় প্রতিষ্ঠানেরই প্রায় একই বাজেট কিন্তু একই পরিমাণ অর্থ BHU-তে বিপুল সংখ্যক ছাত্র, শিক্ষক এবং পরিকাঠামোর জন্য পূরণ করে। নিছক আকারের কারণে আমাদের বিশ্ববিদ্যালয়ে IISc-এর তুলনায় পাওয়া অর্থ প্রায় পাঁচ থেকে দশ গুণ কম।"
দিমনাত খাদির জেলা
দিমনাত খাদির জেলা (مديرية دمنت خدير ) হলো ইয়েমেনের তাইজ গভর্নরেটের একটি জেলা। ২০০৩ সালের শুমারি হিসাবে এ জেলার জনসংখ্যা ৪৯৮৩২ জন।
হার্ডওয়্যার ডেসক্রিপশন ল্যাঙ্গুয়েজ
ইলেকট্রনিক ব্যবস্থার কাঠামো বোঝানোর জন্য টেক্সট-ভিত্তিক হার্ডওয়্যার ডেসক্রিপশন ল্যাঙ্গুয়েজ বা এইচডিএল একটি প্রমিত পদ্ধতি। সাধারণ প্রোগ্রামিং ভাষার সাথে এর পার্থক্য হচ্ছে এইচডিএল-এর সিনট্যাক্স ও সেমানটিকসে সময় এবং সমান্তরাল প্রক্রিয়া বোঝানোর জন্য বিশেষ সংকেত ব্যবহার করা হয় যা কম্পিউটার হার্ডওয়ারের মূল বৈশিষ্ট্য।
জটিল নকশাবিশিষ্ট হার্ডওয়্যারে নকশার নির্ভূলতা পরীক্ষার জন্য হার্ডওয়্যার তৈরির করার পূর্বে হার্ডওয়্যার ডেসক্রিপশন ল্যাঙ্গুয়েজের সাহায্যে পরীক্ষা করে নেয়া হয়,এতে শ্রম ও অর্থের অপচয় রোধ হয়। 'এইচডিএল এর সবথেকে জনপ্রিয় দুটি সংস্করণ হলো ভেরিলগ(verilog) এবং ভিএইচডিএল(VHSIC hardware description language)।
হাইফান জেলা
হাইফান জেলা (مديرية حيفان ) হলো ইয়েমেনের তাইজ গভর্নরেটের একটি জেলা। ২০০৩ সালের শুমারি হিসাবে এ জেলার জনসংখ্যা ১৭১৩১৫ জন।
গুজব
গুজব হল কোনো ঘটনা সম্পর্কে লোকমুখে প্রচারিত সত্যতা যাচাই বিহীন কিছু কথা বা ব্যাখ্যা। গুজব নানা প্রকারের হতে পারে। অতীত ঘটনা নিয়ে প্রচারিত গুজবকে ভূতাপেক্ষ গুজব। ভবিষ্যৎ ঘটনা নিয়ে প্রচারিত গুজবকে ভবিষ্যাপেক্ষ গুজব বলা হয়।
সামাজিক বিজ্ঞানের ভাষায়, গুজব হল এমন কোন বিবৃতি যার সত্যতা অল্প সময়ের মধ্যে অথবা কখনই নিশ্চত করা সম্ভব হয় না। অনেক পন্ডিতের মতে, গুজব হল প্রচারণার একটি উপসেট মাত্র। সমাজবিজ্ঞান এবং মনোবিজ্ঞান শাস্ত্রে গুজবের ভিন্ন ভিন্ন সংজ্ঞা পাওয়া যায়।
গুজব অনেক ক্ষেত্রে "ভুল তথ্য" এবং "অসঙ্গত তথ্য” এই দুই বোঝাতে ব্যবহৃত হয়ে থাকে। "ভুল তথ্য" বলতে মিথ্যা ও বানোয়াট তথ্যকে বুঝায় এবং "অসঙ্গতি তথ্য” বলতে বুঝায় ইচছাকৃতভাবে ভ্রান্ত তথ্য উপস্থাপন করা।
রাজনৈতিক কৌশল হিসাবে গুজব
রাজনীতিতে গুজব বরাবর একটি গুরুত্বপূর্ণ কৌশল হিসাবে ব্যবহৃত হয়ে এসেছে। এক্ষেত্রে প্রতিপক্ষ সম্পর্কে ইতিবাচক গুজবের পরিবর্তে নেতিবাচক গুজব সর্বদা অধিক কার্য়কর হতে দেখা গেছে।
ভট্টাচার্য কোণ
পরিসংখ্যান অনুযায়ী, ভট্টাচার্য কোণ (যা পরিসংখ্যানিক কোণ নামেও পরিচিত) সসীম সম্ভাব্যতা ক্ষেত্রের ভিত্তিতে সংজ্ঞায়িত দুটি সম্ভাব্যতার পরিমাপের মধ্যকার দূরত্বের পরিমাণ। একে নিম্নোক্তভাবে সংজ্ঞায়িত করা হয়:
যেখানে, pi ও qi হল i = 1, ..., n বিন্দুতে সম্ভাব্যতা। এবং
হল ভট্টাচার্য গুণক।
ভট্টাচার্য দূরত্ব গোলকক্ষেত্রের সম্ভাব্যতা সহজলভ্য করার মাধ্যমে গোলক S^{n-1}-এর অরথ্যান্টের জিওডসিক দূরত্ব, যা -এর রূপান্তরের দ্বারা প্রকাশিত হয়।
এই দূরত্ব ফিশার মেট্রিকের সঙ্গে সামঞ্জস্যপূর্ণ। এটি বুরিশ দূরত্বের সঙ্গেও সম্পর্কিত।
ভারতীয় বাঙালি পরিসংখ্যানবিদ অনিল কুমার ভট্টাচার্য এটি উপস্থাপন করেন।
বলাগড় বিজয়কৃষ্ণ মহাবিদ্যালয়
বলাগড় বিজয়কৃষ্ণ মহাবিদ্যালয়, ১৯৮৫ সালে প্রতিষ্ঠিত হয় ভারতের, পশ্চিমবঙ্গের জিরাটে, এটি একটি সাধারণ ডিগ্রি কলেজ। কলা, কমার্স এবং বিজ্ঞান মধ্যে স্নাতকোত্তর কোর্সের সুবিধা এই কলেজে রয়েছে। এখানকার ক্যাম্পাসটি হুগলি জেলায় অবস্থিত। কলেজটি বর্ধমান বিশ্ববিদ্যালয়ের সাথে সম্পর্কিত।
স্বীকৃতি
২০১৬ সালে বলাগড় বিজয়কৃষ্ণ মহাবিদ্যালয় ভূষিত করা হয়েছে সি গ্রেড দ্বারা ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (NAAC). কলেজ দ্বারা স্বীকৃত হয়, বিশ্ববিদ্যালয় মঞ্জুরি কমিশন (ইউজিসি).
অজিত ভুঁইয়া
অজিত ভুঁইয়া হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি পশ্চিমবঙ্গ বিধানসভায় দুইবার দাসপুর বিধানসভা কেন্দ্রের বিধায়ক হিসেবে নির্বাচিত হয়েছেন।
বাদলপুর রেলওয়ে স্টেশন
বাদলপুর রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি খোয়াপুর, পশ্চিম রামচন্দ্রপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৬৮ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ১০১ কি.মি. দূরে স্টেশনটি অবস্থিত।
ইতিহাস
বাদলপুর রেলওয়ে স্টেশনটি পশ্চিমবঙ্গের ৪ নং রাজ্য সড়ক, খোয়াপুর, পশ্চিম রামচন্দ্রপুর, এ অবস্থিত। স্টেশন কোড হল (বিডিপিএ)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি আশাপূর্ণা দেবী, রামনগর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তারপর ১৯৮৪-৮৫ সালে তমলুক দীঘা বডগেজ লাইনটি অনুমোদিত হয় এবং আনুমানিক ৭৪ কোটি টাকা খরচ হয়।  তমলুক-দীঘা লাইনটি ২০০৪ সালে চালু হয়
১৯৯৯ বঙ্গবন্ধু গোল্ডকাপ
১৯৯৯ বঙ্গবন্ধু গোল্ডকাপ বা বঙ্গবন্ধু কাপ, বাংলাদেশ ফুটবল ফেডারেশন কর্তৃক বাংলাদেশের জাতির পিতা শেখ মুজিবুর রহমানের স্মরণে আয়োজিত আন্তর্জাতিক ফুটবল প্রতিযোগিতা। এটি ১৯৯৬ সালে প্রবর্তিত প্রতিযোগিতার দ্বিতীয় আসর। এই আসরে স্বাগতিক বাংলাদেশসহ চারটি মহাদেশের বয়সভিত্তিক দল, একক ক্লাব ও বিভিন্ন লীগ হতে গঠিত একাদশ সহ মোট ১২টি দল অংশ নেয়, যা অংশগ্রহণকারী দলসংখ্যার হিসেবে ২০২০ সাল পর্যন্ত সর্বোচ্চ। ১৯৯৯ সালের ২৭ আগস্ট হতে ৭ সেপ্টেম্বর পর্যন্ত এই আসর চলে। ফাইনালে জাপানের তৃতীয় বিভাগ লীগ একাদশ ৩-২ গোলে ঘানার অনূর্ধ্ব-২৩ অলিম্পিক দলকে হারিয়ে শিরোপা জিতে নেয়।
প্রতিযোগিতার ধরন
গ্রুপ-পর্বে ১২টি দল ৪টি গ্রুপে বিভক্ত হয়ে খেলেছে। প্রতি গ্রুপে ৩টি দল একে-অপরের সাথে একবার মুখোমুখি হয়েছে। সকল গ্রুপে সর্বমোট তিনটি করে মোট ১২টি খেলা রাউন্ড-রবিন পদ্ধতিতে অনুষ্ঠিত হয়েছে। বিজয়ী দল তিন পয়েন্ট, ড্র হলে এক পয়েন্ট পায় এবং পরাজিত হলে কোন পয়েন্ট লাভ করেনি। ৪ গ্রুপের শীর্ষস্থানীয় দল সেমি-ফাইনালে উত্তীর্ণ হয় এবং সেমি-ফাইনালে বিজয়ী দুই দল ফাইনাল খেলে।
ভেন্যু
এই আসরের ১৫টি ম্যাচের সবগুলি ঢাকার বঙ্গবন্ধু জাতীয় স্টেডিয়ামে আয়োজন করা হয়।
দলগত পরিসংখ্যান
নিচের ছকে প্রতি দলের অর্জন দেখানো হলো-
খিলা ইউনিয়ন
খিলা বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন।
আয়তন
খিলা ইউনিয়নের আয়তন ৩৯৭৩ একর বা ১৫.৬৮ বর্গকিলোমিটার।
অবস্থান ও সীমানা
মনোহরগঞ্জ উপজেলার পূর্বাংশে খিলা ইউনিয়নের অবস্থান। এ ইউনিয়নের দক্ষিণে উত্তর হাওলা ইউনিয়ন ও লক্ষণপুর ইউনিয়ন; পশ্চিমে বাইশগাঁও ইউনিয়ন; উত্তর-পশ্চিমে ঝলম দক্ষিণ ইউনিয়ন; উত্তরে মৈশাতুয়া ইউনিয়ন, লাকসাম উপজেলার গোবিন্দপুর ইউনিয়ন ও উত্তরদা ইউনিয়ন এবং পূর্বে নাঙ্গলকোট উপজেলার আদ্রা উত্তর ইউনিয়ন ও আদ্রা দক্ষিণ ইউনিয়ন অবস্থিত।
প্রশাসনিক কাঠামো
খিলা ইউনিয়ন মনোহরগঞ্জ উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।
শিক্ষা প্রতিষ্ঠান
১. খিলা আজিজউল্লাহ উচ্চ বিদ্যালয়। ২. গণউদ্যোগ বালিকা উচ্চ বিদ্যালয় এন্ড কলেজ। ৩. প্রগতি পাঠশালা। ৪. খিলা সরকারি প্রাথমিক বিদ্যালয়। ৫. ইবনে খালদুন একাডেমী। ৬. মোহাম্মদিয়া ল্যাবরেটরি। ৭. স্বীদিপ মডার্ন স্কুল। ৮. আল-মানার মাদরাসা। ৯. দারুল কোরআন একাডেমি।
যোগাযোগ ব্যবস্থা
লাকসাম থেকে ৬.৮ কিঃমিঃ দক্ষিণে মনোহরগঞ্জ থেকে ৭.৫ কিঃমিঃ পূর্বে ও লাঙ্গলকোট থেকে ৮ কিঃমি পশ্চিমে তিন উপজেলার কেন্দ্রবিন্দু তে অবস্থিত
দর্শনীয় স্থান
১. খিলা আজিজ উল্লা উচ্চ বিদ্যালয় ও খিলা সরকারি হাসপাতালের মধ্যবর্তী স্থানে অবস্থিত বড় দিঘি ২. দিশাবন্দ নবীশ্শুর মসজিদ।
লাইকা
thumb|280px|right|১৯৫৭ সালে লাইকা। অভিযানের পোশাক পরিহিত অবস্থায় দেখা যাচ্ছে। লাইকা (Лайка, আক্ষরিক অর্থ - যে ঘেউঘেউ করে) (১৯৫৪ - ১৯৫৭) একটি রুশ মহাকাশ কুকুর যা পৃথিবীর প্রথম জীব হিসেবে পৃথিবীর কক্ষপথ পরিক্রমণের সৌভাগ্য অর্জন করেছিল। ১৯৫৭ সালের ৩রা নভেম্বর উৎক্ষেপণ করা সোভিয়েত নভোযান স্পুটনিক ২ এ চড়ে এটি মহাকাশ ভ্রমণ করেছিল। লাইকার পাশাপাশি আরও দুইটি কুকুরকে এই মহা অভিযানের জন্য প্রশিক্ষণ দেয়া হয়েছিল, শেষ পর্যন্ত লাইকাই নির্বাচিত হয়। লাইকার মূল নাম "কুদরিয়াভকা" এবং সে একটি মেয়ে কুকুর।
সরতাজ সিং
সরতাজ সিং ভারতীয় সেনাবাহিনীর একজন জেনারেল ছিলেন। ১৯৪০ সালে ব্রিটিশ ভারতীয় সেনাবাহিনীর গোলন্দাজ রেজিমেন্টে কমিশন পাওয়া সরতাজ শ্রীলঙ্কা সেনাবাহিনীতে প্রাথমিক কর্মজীবনে প্রশিক্ষক হিসেবে কাজ করেছিলেন। ১৯৪৭ সালে ভারতের স্বাধীনতার বছরে তিনি যুক্তরাজ্যে যান গোলন্দাজ বাহিনী বিষয়ক 'গানারী স্টাফ কোর্স' করতে এবং ভারতে ফিরে এসেই তিনি দেওলালিতে গোলন্দাজ বাহিনীর প্রশিক্ষক হিসেবে যোগ দেন। ভারত-পাকিস্তান যুদ্ধ ১৯৬৫ চলাকালীন তিনি একটি ডিভিশনের অধিনায়ক ছিলেন। ১৯৭২ সালে তাকে পদ্মভূষণ সম্মাননা দেওয়া হয়। ১৯৭৪ সালে তিনি অবসরে যান লেফটেন্যান্ট জেনারেল পদবীতে এবং তিনি অবসরের আগে পর্যন্ত সাউদার্ন কমান্ড এর অধিনায়ক ছিলেন।
লাইকা
অত্যধিক চাপ এবং তাপমাত্রা বৃদ্ধির কারণে উৎক্ষেপণের কয়েক ঘণ্টার মধ্যেই লাইকা মারা গিয়েছিল। তাপ নিয়ন্ত্রণ ব্যবস্থায় কোন সমস্যা হওয়ার কারণে এমনটি হয়েছে বলে ধারণা করা হয়। এই মহাকাশ অভিযানের কয়েক দশক পর লাইকা মৃত্যুর প্রকৃত কারণ মানুষকে জানানো হয়েছিল।
লাইকা পুরো ভ্রমণের সময় বেঁচে না থাকলেও এর মাধ্যমে প্রমাণিত হয়েছিল যে, পৃথিবীর কক্ষপথে উৎক্ষেপিত মহাকাশযানে ওজনহীন থাকা সত্ত্বেও যাত্রীর পক্ষে বেঁচে থাকা সম্ভব। এর মাধ্যমে মনুষ্যবাহী নভোযান প্রকল্প শুরু হতে পেরেছিল। কোন জীবের উপর মহাকাশের পরিবেশের প্রভাব কিরকম হয় তাও লাইকার মাধ্যমে জানা গিয়েছিল।
২০০৮ সালের ১১ই এপ্রিল রুশ কর্মকর্তারা লাইকার সম্মানে একটি স্মৃতিসৌধ স্থাপন করেছে। মস্কোর একটি সামরিক গবেষণা প্রতিষ্ঠানের কাছে এই ছোট্ট স্মৃতিসৌধটি অবস্থিত। এই প্রতিষ্ঠানটিই মহাকাশে লাইকার অভিযানের সবকিছু প্রস্তুত করেছিল। রকেটের উপর একটি কুকুর দাড়িয়ে আছে, এটাই সৌধের নকশা। লাইকার অভিযান যখন উৎক্ষেপণ করা হয়েছিল তখন জীবের উপর মহাকাশের প্রভাব খুব বেশি জানা যায়নি। এ কারণে অনেকেই বলেছিলেন, কোন জীবের পক্ষে মহাকাশে গিয়ে বেঁচে থাকা সম্ভব নয়। কিন্তু, তখন থেকেই রুশ প্রকৌশলীরা কুকুর প্রেরণকে মনুষ্যবাহী মহাকাশ অভিযানের পূর্বসূরী হিসেবে দেখে এসেছেন।
স্পুটনিক ২
right|thumb|রোমানিয়ার ডাকটিকিটে লাইকা thumb|right|রাশিয়ার একটি পোস্ট স্ট্যাম্প। স্পুতনিক ১ এর সফল অভিযানের পর রুশ নেতা Nikita Khrushchev ৭ই নভেম্বর বলশেভিক বিপ্লবের ৪০তম বর্ষপূর্তীতে দ্বিতীয় আরেকটি মহাকাশ অভিযান প্রেরণের ইচ্ছা ব্যক্ত করেন। আগেরটির চেয়ে অনেক সূক্ষ্ণ একটি উপগ্রহের নির্মাণ কাজ ইতোমধ্যে শুরু হয়ে গিয়েছিল। কিন্তু এই উপগ্রহের নির্মাণ কাজ ডিসেম্বরের আগে শেষের সম্ভাবনা না থাকায় এর ভাগ্যে স্পুতনিক ২ জোটেনি। স্পুতনিক ৩ এর মাধ্যমে এই উপগ্রহ কক্ষপথে প্রেরণ করা হয়।
নভেম্বর সময়সীমার মধ্যে শেষ করার জন্য অপেক্ষাকৃত সাধারণ ও নিম্নমানের একটি নকশা বানাতে হয়েছিল। রুশ কর্মকর্তারা জানান, অক্টোবরের ১০ কি ১২ তারিখে এই অভিযানের সিদ্ধান্ত নেয়া হয়েছিল। অর্থাৎ নভোযান তৈরির জন্য তারা সময় পেয়েছিলেন মাত্র ৪ সপ্তাহ। এ কারণে স্পুতনিক ২ অনেক নিচু মানের এবং অপরীক্ষিত যন্ত্রপাতি দিয়ে তৈরি করা হয়েছিল। এতে করে যেহেতু জীবন্ত একজন যাত্রীকে পাঠাতে হয়েছিল সেহেতু এর সাথে সৌর বিকিরণ এবং মহাজাগতিক রশ্মি পরিমাপের ব্যবস্থা সংযুক্ত করতে হয়েছিল।